recursal/SuperWikiNEXT-32B huggingface dataset:
**Breezeblocks** (בעברית: אבן בניין קלה) הוא סינגל של הלהקה הבריטית אלט ג'יי, מתוך אלבום הבכורה שלהם *An Awesome Wave*. הסינגל, שיצא ב-18 במאי 2012, היה לשני באותו אלבום. השיר נכתב על ידי ג'ו ניומן, גאס אונגר-המילטון, גוויל סיינסבורי, תום גרין, והופק על ידי צ'ארלי אנדרו. הסינגל נכנס לעשירייה הראשונה במצעד הסינגלים והאלבומים העצמאיים בבריטניה, ואף נבחר במקום השלישי ברשימת "מאה השירים הלוהטים של 2012" על ידי מאזיני תחנת הרדיו האוסטרלית טריפל ג'יי, כשלפניו הופיעו ברשימה "Thrift Shop" ו-"Little Talks".

כתיבת השיר
----------

שירם של אלט ג'יי כולל בתוכו התייחסויות רבות לספר הילדים *ארץ יצורי הפרא* מאת מוריס סנדק. במהלך השיר ניתן לשמוע את סולן הלהקה, ג'ו ניומן, שר "האם אתה יודע לאן הדברים הפרועים הולכים?" (באנגלית: "?Do you know where the wild things go"), שורה שלקוחה בבירור משמו של הספר. בנוסף לכך, המילים החוזרות על עצמן בחלקו האחרון של השיר הן גרסה שונה של משפט המופיע בספר. המילים של השיר הן "בבקשה אל תלך, אני אוכל אותך שלם / אני אוהב אותך כל כך", ומילותיו של סנדק בספרו הן "הו, בבקשה אל תלך - אנחנו נאכל אותך - אנחנו כל כך אוהבים אותך!".

וידאו קליפ
----------

השיר שוחרר יחד עם וידאו קליפ, בבימויו של אליס בהל ובכיכובם של השחקנים ג'ונתן דויר, ג'סיקה דיגיובאני ואלינור פינטה, והיה לקליפ הרשמי הראשון של הלהקה.

בקליפ מוצג מאבק אלים שמתנהל בין גבר לאישה, כשהם מפילים וחובטים זה בזה, ומשתמשים לתקיפה בחפצים שונים שנמצאים בדירה בה המאבק מתרחש. הקליפ מוצג לצופים בהילוך אחורי, כך שהוא מתחיל במותה של האישה שנהרגה על ידי הגבר כשהכה אותה עם אבן בניין קלה, ואז מציג את התפתחות האירועים, וחושף כי האישה הייתה התוקפת הראשונה, והריגתה שימשה את הגבר כהגנה מפניה. סופו של הקליפ, שמציג את תחילת המאבק, מראה כיצד חיכתה האישה בדירתו של הגבר, לאחר שתקפה וכבלה את אשתו, והתכוננה לתקוף אותו בעת שיגיע הביתה.

הסרטון שודר לראשונה ביוטיוב בתאריך 23 במרץ 2012, ונכון ליולי 2021, יש לו למעלה מ-226 מיליון צפיות. הסרטון זכה בפרס וידאו קליפ של מוזיקה בבריטניה בקטגוריית "הסרטון האלטרנטיבי הטוב ביותר" בתאריך 8 בנובמבר 2012.

קרדיטים וצוות עובדים
--------------------

* זמרים ראשיים - אלט ג'יי (∆)
* מפיקים - צ'ארלי אנדרו
* מילים - ג'ו ניומן, גאס אונגר-המילטון, גוויל סיינסברי, תום גרין

קישורים חיצוניים
----------------

* מידע על היצירה "Breezeblocks" באתר מיוזיק בריינז
* מידע על הסינגל "Breezeblocks" באתר מיוזיק בריינז
* מידע על היצירה "Breezeblocks" באתר Discogs
* סרטון השיר "Breezeblocks" באתר יוטיוב

הערות שוליים
------------

1. ↑  Maurice Sendak Quotes (Author of Where the Wild Things Are), www.goodreads.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: abd4fa57-cae2-46cf-99ed-73a68d5b6343
* MusicBrainz work: 402330e5-783b-4d4c-a50b-3646801e4ab5

 |
**Wild Honey Pie** הוא שיר קצר של הביטלס שנכתב על ידי פול מקרטני (הקרדיט ניתן ללנון-מקרטני). השיר יצא לאור באלבום הלבן (The Beatles), ב-1968. השיר נחשב לאחד השירים הקצרים ביותר של הלהקה יחד עם Her Majesty‏, Dig It, ועוד. מקרטני ניגן על הגיטרה האקוסטית, התופים ושר שירה מובילה.

רקע
---

מקרטני הוא היחיד שמבצע בהקלטה. באותה תקופה, ג'ון לנון ורינגו סטאר עבדו על שירים אחרים של האלבום הלבן, וג'ורג' האריסון היה בחופשה ביוון.

מקרטני אמר על השיר הזה:

> "היינו במצב ניסויי, ולכן אמרתי, 'אני יכול פשוט לעשות משהו?' התחלתי עם הגיטרה ועשיתי ניסוי רב תכליתי בחדר הבקרה או אולי בחדר הקטן הסמוך, זה היה ביתי מאוד, זו לא הייתה הפקה גדולה בכלל, רק עשיתי את הקטע הזה והכפלתי את ההרמוניה, ובניתי את זה עם הרבה רטט על המיתרים של הגיטרה, ממש משכתי את החוטים בצורה מטורפת, ומכאן 'Wild Honey Pie', אשר היה אזכור לשיר אחר שכתבתי שנקרא 'Honey Pie'" 
> 
> 

לדברי מקרטני, השיר כמעט ולא נכלל באלבום הלבן, אבל אשתו של ג'ורג' האריסון, פאטי בויד, "חיבבה אותו מאוד ולכן החלטנו להשאיר אותו באלבום".

הצלחה
-----

נכון לאפריל 2020, מונה ההשמעות של הקליפ ברשת הזרמת המדיה ספוטיפיי עומד על כ-10 מיליון.

משתתפים
-------

* פול מקרטני - שירה וקולות רקע, גיטרה אקוסטית, תוף בס, כלי הקשה

קישורים חיצוניים
----------------

* מידע על היצירה "Wild Honey Pie" באתר מיוזיק בריינז

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 572dea95-5f0e-3fcd-80f7-592bc9dbf310

 |

הערות שוליים
------------

1. ↑  *Wild Honey Pie - Remastered 2009*, נבדק ב-2020-04-03
קברו של המשארי בפר לשז
**מחמוד המשארי** (בערבית: **محمود الهمشري**; 1938 - 9 בינואר 1973) היה היסטוריון פלסטיני ונציג ארגון אש"ף בצרפת וממנהיגי ארגון הטרור ספטמבר השחור. הוא נהרג בהתנקשות בדירתו בפריז על ידי סוכנים של המוסד.

חייו
----

המשארי נולד בכפר אום ח'אלד שעל חוף השרון. במלחמת העצמאות ננטש הכפר ומשפחתו של המשארי נמלטה לטולכרם. לאחר כמה שנים נסע לכווית שם מצא עבודה, ובשנת 1962 עבר לאלג'יריה שקיבלה באותה עת את עצמאותה והחל לעסוק שם בהוראה ובשנת 1969 עבר לפריז שם החל לייצג את ארגון אש"ף והפת"ח. עם הקמת ארגון ספטמבר השחור לאחר גירוש הארגונים הפלסטינים מירדן היה המשארי מראשי הארגון ותואר כמס' 2 בהנהגת הארגון.

המשארי היה מעורב בתכנון כמה פיגועים נגד ישראל ובמטרות שלה בעולם, בהם ניסיון להתנקש בחיי דוד בן-גוריון בדנמרק בשנת 1969, הפיגוע בטיסה 330 של סוויסאייר שהיה בדרכו לתל אביב ועוד.

ב-2 בדצמבר 1972 נפצע המשארי קשות לאחר שפצצה שהוטמנה במכשיר הטלפון בביתו התפוצצה כשענה לצלצול הטלפון. ממיטתו בבית החולים האשים המשארי את המוסד בהתנקשות וב-9 בינואר 1973 מת בבית החולים ונקבר בפריז.

קישורים חיצוניים
----------------

ויקישיתוף מדיה וקבצים בנושא **מחמוד המשארי** בוויקישיתוף

הערות שוליים
------------

1. ↑  מיכאל בר-זוהר וניסים משעל, **המוסד**, עמ' 177
2. ↑  המשארי ייקבר היום בפאריס, דבר, 17 בינואר 1973

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16698430v (data)
* ISNI: 0000 0004 1649 2564
* VIAF: 304926606
* WorldCat: viaf-304926606

 |
**A Horse with No Name** (בעברית: **סוס ללא שם**) הוא שיר שנכתב על ידי דואי באנל ובוצע על ידי להקת הפולק רוק "אמריקה". השיר יצא לאור בשנת 1971.

רקע
---

השיר נכלל באלבום הבכורה של להקת אמריקה שנקרא בשם זהה לשמה. כאשר יצא האלבום הוא הופץ תחילה באירופה ללא השיר, וזכה להצלחה מתונה. האחים וורנר ביקשו מהלהקה להוציא שיר אחר שיושמע רבות בתחנות הרדיו. חמישה חודשים לאחר יציאת האלבום שהתה הלהקה באולפן הקלטות במחוז דורסט והקליטה מספר שירים, ביניהם את השיר שנקרא תחילה בשם "Desert Song" והאחים וורנר החליטו להוציא. שני הדמואים הראשונים הוקלטו ונועדו לשקף את תחושת המדבר החם והיבש ששרר בציור של סלבדור דאלי וסוס מוזר בציור של מאוריץ קורנליס אשר אליהם נחשפה הלהקה. בעצת המפיק איאן סמוול שונה שם השיר לשמו הנוכחי.

תוכן השיר
---------

השיר מתאר מסע דרך המדבר. על אף חוסר הנוחות בסביבה, הדובר מוצא מנוח בסביבה זו. על פי דיואי באנל הסוס מייצג אמצעי להיכנס למקום מלא שלווה. המקום השלו נמצא במדבר, שעבור דיואי נחשב כמקום רצוי, בזמן ששהה באנגליה הגשומה.

ביקורות
-------

תחנת רדיו בקנזס סיטי אסרה את השמעת השיר משום שחשבה שהשיר מעודד שימוש בסמים, כשהמילה Horse (סוס) היא מילת סלנג שפירושה הרואין.

על השיר נאמר שביצועו מזכיר בסגנונו את ניל יאנג. בצירוף מקרים הדיח A Horse with no name את שירו של יאנג מן המקום הראשון במצעד הבילבורד הוט 100.

כנגד השיר הובעה ביקורת על משפטים במשלב נמוך, כגון "The heat was hot" (החום היה חם), There were plants, and birds, and rocks, and things" (היו צמחים, וציפורים, וסלעים ודברים), ו"'Cause there ain't no one for to give you no pain." (כי אין אף אחד לתת לך שום כאב).

ביצוע השיר בסרטים וסדרות
------------------------

השיר הושמע בסרט הבריטי-צרפתי משנת 1998 "Hideous Kinky" בעת שהוצג מסע במדבר במרוקו.

השיר היה גם חלק מפסקול הסרטים The Devil's Daughter, The Trip ו"אייר אמריקה". כמו כן הושמע השיר בסרט חלום אמריקאי ובסרט "The Nice Guys".

A Horse With No Name הושמע גם באחד מפרקי הסדרה חברים, הסדרה בוג'ק הורסמן ובסדרה שובר שורות

קישורים חיצוניים
----------------

* מידע על היצירה "A Horse with No Name" באתר מיוזיק בריינז
* גרסאות נוספות ל"A Horse with No Name" באתר SecondHandSongs
* A horse with no name by america, באתר songfacts
* דייב לינג, The Story Behind The Song: A Horse With No Name by America, באתר Louder classic rock‏, 1 באוקטובר 2016

הערות שוליים
------------

1. ↑  Decadence and depravity…with added cheese, באתר DorsetLife‏, יוני 2015
2. ↑  Horse With No Name, באתר essbackstageacc
3. ↑  Q&A with america ainger Gerry Beckely, באתר Patch‏, 12 בדצמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 256c9e11-c393-3205-ae58-dcfe9ff69816

 |
**מרכז נובל לשלום** (בנורווגית: **Nobels Fredssenter**) באוסלו, נורווגיה הוא מוזיאון בנושא פרס נובל לשלום ועוסק באידיאלים שהוא מייצג (לקדם מעורבות, דיונים והרהורים סביב נושאים כמו מלחמה, שלום ויישוב סכסוכים).

המרכז מציג את חתני פרס נובל לשלום לאורך ועבודתם שבגינה קיבלו את הפרס, בנוסף המרכז מנציח את חייו וזכרו של אלפרד נובל באמצעות אמצעי מולטימדיה וטכנולוגיה אינטראקטיבית, תערוכות, מפגשים, דיונים, תיאטרון, קונצרטים וכן סיורים מודרכים קבועים. מרכז נובל לשלום הוא חלק מרשת של מוסדות נובל של קרן נובל, המנהלת גם פעילויות הסברה והסדרים סביב חלוק פרס נובל.

היסטוריה
--------

מרכז נובל לשלום הוקם בבניין שהכיל בעבר את תחנת הרכבת "אוסלו מערב" (תחנה זו הוקמה ב-1872 והייתה בשימוש עד 1989, אז נסגרה). המרכז משקיף על נמל אוסלו וממוקם בקרבה לבית עיריית אוסלו, שם בכל שנה ב-10 בדצמבר (תאריך פטירתו של אלפרד נובל) מתקיים טקס הענקת פרס נובל לשלום.

מרכז נובל לשלום נפתח ב-2005 ונחנך על ידי מלך נורווגיה, האראלד החמישי בנוכחות בני מלוכה נורווגים. גם כלת פרס נובל לשלום ואנגרי מאטאיי נכחה בטקס. במרכז מבקרים כ-250,000 מבקרים מדי הוא אחד המוזיאונים המתויירים ביותר בנורווגיה.

קישורים חיצוניים
----------------

ויקישיתוף מדיה וקבצים בנושא **מרכז נובל לשלום** בוויקישיתוף

הערות שוליים
------------

1. ↑  "Rådhusplassen". *Oslo kommune*. 13 בינואר 2015. נבדק ב-1 באוקטובר 2020. `{{cite web}}`:  (עזרה)
2. ↑  Jon Gunnar Arntzen *Nobels Fredssenter* *Store norske leksikon*
3. ↑  "Nobel Peace Center". FrommerMedia LLC. נבדק ב-1 בנובמבר 2017. `{{cite web}}`:  (עזרה)
4. ↑  Geir Tandberg Steigan. "Arkitekter:Georg Andreas Bull (1829-1917)". artemisia.no. נבדק ב-1 בנובמבר 2017. `{{cite web}}`:  (עזרה)
גלגלת נקבים במכמורתן המפרשים "אקסלסיור", לואסטופט
גלגלת שלושה נקבים ללא חבל המתיחה
**גלגלת נקבים** או **גלגלת שלושה נקבים** (באנגלית: **deadeye**) היא אביזר למתיחת חבלים במערכת החִיבֵּל הנייח של אוניות מפרשים גדולות. זוהי דיסקה עבה עשויה עץ קשה, על פי רוב ליגנום ויטה, ששלושה חורים קדוחים בה. צורת הגלגלת מזכירה את חורי העיניים והאף של גולגולת מת, ומכאן שמה באנגלית ובשפות אירופיות נוספות.

גלגלות הנקבים שימשו בעיקר למתיחת הרכסות, חבלי הייצוב הרוחביים של התרנים. המתיחה הושגה על ידי השחלה ומתיחה של חבל קצר (lanyard) דרך חורי שתי דסקאות, העליונה שחוברה בחבל אל הרכסה והתחתונה שחוברה בחבל או בחבק ברזל אל גוף האונייה.

גלגלת בעלת חור יחיד נקראת "גלגלת עין", באנגלית bull's eye ("עֵין שׁוֹר"), ושימשה להולכת חבלים ולשינוי הכיוון שלהם.

מקורות
------

* William Burney (editor). *Falconer's New Universal Dictionary of the Marine*. London, 1815. Facsimile edition: London, Chatham Publishing, 2006.
* Graham Blackburn. *The Illustrated Dictionary of Nautical Terms*. Newton Abbot and London, David & Charles, 1982.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גלגלת נקבים** |
| ויקישיתוף תמונות ומדיה בוויקישיתוף: **גלגלת נקבים** |

הערות שוליים
------------

1. ↑  "Dead-Eye" in: Falconer's Dictionary of the Marine
**אִיֵּי הַבּוֹמַי** (ברוסית: **Хабомаи**; ביפנית: **歯舞群島** או **歯舞諸**島) הם קבוצת איונים בים אוחוצק, בקצה הדרומי של האיים הקוריליים. האיים מוחזקים כיום בידי רוסיה, אך יפן טוענת לריבונות עליהם, כמו על שאר האיים הקוריליים הדרומיים.

היסטוריה
--------

חוזה שימודה, אשר נחתם בין רוסיה ליפן בשנת 1855 נתן ליפן בעלות על איטורופ, קונאשיר, שיקוטן ואיי הבומיי.

במבצע סערת אוגוסט בשלהי מלחמת העולם השנייה, כבשה ברית המועצות את איי הבומיי, ולאחר המלחמה סיפחה אותם וגירשה את תושביהם היפנים ליפן. הסובייטים טענו כי כיבוש האיים היה חלק מהסכמות ועידת יאלטה, שהבטיחו להם את העברת השליטה באיים הקוריליים בתמורה להשתתפותם במערכה באסיה ובאוקיינוס השקט. עם זאת, יפן עדיין טוענת כי איי הבומיי אינם חלק מהאיים הקוריליים וכי הם למעשה חלק ממחוז הוקאידו. ב-26 במאי 1955 הגישה ארצות הברית בקשה לנקיטת הליכים נגד ברית המועצות, שבמסגרתה ערערה על תקפותה של טענת הסובייטים לריבונות על האיים.

ב-1956, לאחר משא ומתן ממושך, הסכימה ברית המועצות לוותר על איי הבומיי ליפן, יחד עם האי שיקוטן, לאחר שיושג הסכם שלום בין שתי המדינות. הסכם שלום כזה טרם הושג.

שבעבר ישבו באיים דייגים יפנים, כיום האיים מיושבים בקלילות ובהם גם מוצב של משמר החופים של רוסיה.

קישורים חיצוניים
----------------

ויקישיתוף מדיה וקבצים בנושא **איי הבומיי** בוויקישיתוף
איי הבומיי, כפי שנשקפים מכף נוספו
**דורימון** (ביפנית: **ドラえもん**; ביפן קרויה הדמות: "דוֹרָאֶמוֹן") היא דמות בדיונית בזיכיון המאנגה והאנימה היפני המצליח דורימון אשר נוצר במקור על ידי צמד האמנים הירושי פוג'ימוטו ומוטו אביקו. דורימון הוא חתול רובוטי אנתרומורפי ללא אוזניים מהמאה ה-22 אשר חוזר בזמן להווה על מנת לסייע לילד בן 10 בשם נוביטה.

דמותו של דורימון לאחת הדמויות האיקוניות והאהובות ביותר בתרבות הפופולרית היפנית והיא אף מונתה ב-2008 ל"שגריר האנימה" הראשון של יפן על ידי משרד החוץ היפני.

מראה ומאפיינים
--------------

דורימון הוא רובוט-חתול אנתרומורפי כחול עם עיניים גדולות ועגולות, אף אדום, ללא אוזניים, ועם פעמון קטן אשר תלוי על צווארו. לדורימון כיס מיוחד על בטנו שממנו הוא מסוגל להוציא כמות אינסופית של גאדג'טים עתידניים אשר מסייעים לנוביטה להתגבר על אתגרים שונים בחיי היומיום.

המאכל האהוב ביותר על דורימון הוא דוראיאקי
המאכל האהוב ביותר על דורימון הוא דוראיאקי, אשר היינו סוג של ממתק יפני המורכב משתי חביתיות קטנות שמכילות מילוי מתוק.

העיצוב של הדמות השתנתה לאורך השנים. בהתחלה היה לו זנב כחול, בטן לבנה, וכפות ידיים ורגליים בצבע וורוד. בהתחלה היה לו גם גוף גדול בהרבה ביחס לראשו. בהמשך הוא צויר עם גוף קטן יותר, ידיים ורגליים לבנות וזנב אדום - המראה המזוהה ביותר איתו כיום.

בעלילת הסרט הקצר מ-1995 "2112: לידתו של דורימון" מוסבר שהצבע המקורי של דורימון היה צהוב, והיה לו קול גבוה יותר, אך לאחר שעכבר רובוט במאה ה-22 כרסם את אוזניו הוא היה מדוכא במיוחד ובעקבות כך הצבע הצהוב שלו התחלף בצבע כחול ווקולו השתנה. בעקבות אותו האירוע הוא פיתח פחד עז מעכברים. בדיחה חוזרת ונשנית בסדרה היא שדורימון מתרגז לעיתים קרובות כאשר אנשים מניחים בטעות שהוא דביבון משום שאין לו אוזניים.

תפקיד בסדרה
-----------

דורימון נשלח מהמאה ה-22 שנשלח חזרה בזמן על ידי נער צעיר בשם סוואשי נובי על מנת שיסייע לנכד של הנכד שלו, נוביטה נובי, על מנת שצאצאיו של נוביטה יוכלו ליהנות מעתיד טוב יותר. דורימון גר בביתו של נוביטה.

השפעה תרבותית
-------------

דמותו של דורימון זכתה לפופולריות עצומה ביפן ומחוץ ליפן לאורך השנים. הדמות הפכה לאייקון תרבותי ביפן והיא נמצאת בשימוש נרחב על מוצרים רבים. בנוסף, ההצלחה של סדרת המאנגה הובילה לכך שלאורך השנים הדמות הופיעה גם באלפי פרקים של סדרות טלוויזיה מונפשות, בעשרות סרטים, ובמשחקי וידאו.

מדבבים
------

### מדבבים יפניים

המדבבים היפניים העיקריים של הדמות לאורך השנים היו קוסי טומיטה(אנ') (1973–1974, 1976), נובויו אויאמה(אנ') (1979–2005), ווואסבי מיזוטה(אנ') (2005–הווה).

### מדבבים אמריקאיים

* א.ג'יי. הנדרסון (1985–1996)
* הוסאן ליונג(אנ') (2002–2003)
* מונה מרשל(אנ') (2014–הווה)

### מדבבים ישראליים

בעברית הגר ריש דיבבה בעבר את הדמות ובהווה אור אזולאי מדבבת את הדמות.

קישורים חיצוניים
----------------

ויקישיתוף מדיה וקבצים בנושא **דורימון** בוויקישיתוף
* אתר האינטרנט הרשמי של האתר הרשמי של דורימון (ביפנית)
* אתר האינטרנט הרשמי של האתר הרשמי של סרטי דורימון (ביפנית)
* הדף הרשמי של דורימון באתר Asahi TV (ביפנית)

הערות שוליים
------------

1. ↑  McCurry, Justin (2008-03-20). "Japan enlists cartoon cat as ambassador". *The Guardian* (באנגלית בריטית). נבדק ב-2023-11-18.
2. ↑  Japan appoints cartoon ambassador, NBC News, ‏2008-03-20 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 123472326
* MusicBrainz: 17e37a15-c4f3-4c85-ab67-c98ecd217683
* VIAF: 77223002
* WorldCat: viaf-77223002

 |
**בלטת עצם בעקב** המוכרת בשמה העממי **דורבן** היא ממצא רנטגני. בלטת העצם היא צמיחה של עצם על עצם העקב המופיעה בדרך כלל בחלק התחתון של עצם העקב, באזור האחז של המחתלת הכפית או בחלק האחורי של עצם העקב באזור האחז של גיד אכילס.

זיז עצם קטן (המזכיר צורת קוץ ומכאן נולד שם הדורבן) מופיע באזור בו מתחברת הרצועה ונוצר ממשכית הרצועה בנקודת האחיזה של הרצועה בעצם (אחז).

בלטת עצם בעקב מקושרת פעמים רבות למחלת החיתולית הכפית והיא מופיעה במחצית מהחולים במחלת החיתולית הכפית, אך היא מופיעה גם ב 15–25 אחוזים מכלל האוכלוסייה, בלי קשר לנוכחות של מחלת החיתולית הכפית.

כאבים בעקבות הדורבן
-------------------

נוכחותה של הבליטה (זיז העצם) כממצא רנטגני איננה מחייבת את הופעתם של כאבים. כלומר, ייתכן מצב בו קיים זיז בכף הרגל ואינו מלווה בתחושת כאב.

פעמים רבות מופיעים כאבים הקשורים להופעתה של דלקת ברצועה (Plantar Fasciitis), מצב אשר גורר בלבול רב ונטייה לייחס את הכאבים לנוכחותו של הזיז.

הגורמים למצב של דורבן ברגל/Plantar Fasciitis
--------------------------------------------

מתיחת יתר ברקמת הגידים של Planta Fascia גורמת לקרעים קטנים שמובילים לדלקת.

התופעה נפוצה יותר אצל אנשים שיש להם:

* קריסה פנימית של כף רגל (Excessive pronation)
* קשת גבוהה/שטוחה (פלטפוס)
* ספורטאים שרצים זמן ממושך על משטח קשיח
* הגבלה/קיצור בגיד אכילס או בשריר התאומים
* נעל שלא מתאימה למבנה כף רגל
* עלייה במשקל

טיפול בדורבן בעקב
-----------------

הדרכים הנפוצות לטיפול בדורבן בעקב הן אחת או יותר מהאמצעים הבאים:

* מדרסים בהתאמה אישית שיקלו על כאבי הדלקת.
* טיפול בגלי הלם - נחשב כתחליף לניתוח ויעיל במיוחד לבעיות כרוניות. הטיפול מעודד את ההחלמה העצמית של הגוף באמצעות יצירת קרעים מיקרוסקופיים שגורמים להזרמת דם מוגברת למקום הכואב ולבניית רקמות חדשות.
* נעליים בהתאמה אישית ו/או בבניה אישית.
* פיזיותרפיה – תרגילים, מתיחות, חיזוק שרירים וטייפינג.
* בדיקת פילוג לחצים בכפות הרגליים

בנוסף, מחקר שפרסמו חוקרים באוניברסיטת תל אביב מגלה כי הליכה ברגליים יחפות במשך 10 דקות ביום מפחיתה את כאבי הדורבן בכף הרגל.

קישורים חיצוניים
----------------

ויקישיתוף מדיה וקבצים בנושא **בלטת עצם בעקב** בוויקישיתוף

הערות שוליים
------------

1. ↑  יחזקאל טיטיון, מוטי קסטנר, אברהם בכר, משה סלעי. **"דורבן" - אבחון וטיפול במחלת החיתולית הכפית** , אתר רופא
2. ↑  אביעד ברטוב, כל הדרכים להקל על כאבי דורבן, באתר מדינט פורטל בריאות רפואה ורווחה, ‏2019-11-04
3. ↑  מערכת 'מדינט', טיפול בגלי הלם לדורבן – איך יכול לפתור לכם את הבעיה אחת ולתמיד?, באתר מדינט פורטל בריאות רפואה ורווחה, ‏2020-01-12
4. ↑  איילת בן הרוש, כאבי דורבן: חוקרים באוני' ת"א מצאו כי הליכה ברגליים יחפות במשך 10 דקות ביום מפחיתה את הכאב | מדינט, באתר מדינט פורטל בריאות רפואה ורווחה, ‏2020-11-30

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
אמנית המוות המכילה את הרעלן אלפא אמניטיןאמנית המוות המכילה את הרעלן אלפא אמניטין
**אלפא אמניטין** או **α-אמניטין** פפטיד לא ריבוזומלי ומחזורי של שמונה חומצות אמינו. זהו רעלן המצוי בהרבה מינים של פטריות מסוג אמנית *Amanita*, דוגמת אמנית המוות, והופך אותן לכה רעילות. אלפא אמניטין מצוי גם בפטריית Galerina autumnalis. הLD50 (המינון שקוטל 50% מהאוכלוסייה הנבדקת) של האמניטין הוא כ-0.1 מ"ג/ק"ג.

רעלן זה מסוכן במיוחד בשל השפעותיו המשתהות. הוא תוקף אט אט את הרנ"א פולימראז II שבכבד. מספר השפעות מדווחות תוך 10 שעות; אין זה יוצא דופן שהשפעות ניכרות ייקחו עד 24 שעות לאחר הכנסת החומר לגוף. שלשולים ועיוותים הם התסמינים הראשונים, אך אלה עוברים ולאחריהם יש הפוגה מטעה. אז, ביום הרביעי או החמישי, גורם הרעל להשפעות חמורות על הכבד והכליות ומוביל לכשל מערכתי כולל בהם. מוות קורה לאחר כשבוע מכניסת הרעל לגוף.

בסביבות 15% מן הנחשפים לרעל ימותו תוך כעשרה ימים של התקדמות דרך שלב חוסר ההכרה לכשל כלייתי, כשל בכבד, תרדמת כבדית, כשל נשימתי ומוות. המחלימים מחשיפה לרעלן עלולים להישאר עם נזק פרמננטי לכבד. תבחין מוקדם עשוי להיות מטעה, והטיפול הוא בעיקר טיפול תומך אבל כולל מגוון תרופות נגד האמאטוקסינים כגון פניצלין ונגזרות צפלוספורין, והוא יכול להגיע עד להשתלת כבד. השיטה המהימנה ביותר לטיפול בהרעלת אמניטין היא באמצעות שאיבת הקיבה מיד לאחר צריכת הרעל; עם זאת, התחלת התסמינים היא לרוב מאוחרת מדי לאפשרות זו.

רעלן זה בודד לראשונה בשנת 1941 על ידי הכימאי הגרמני, חתן פרס נובל לכימיה לשנת 1927, היינריך אוטו וילנד.

קישורים חיצוניים
----------------

ויקישיתוף מדיה וקבצים בנושא **אלפא אמניטין** בוויקישיתוף
**אלכסנדר ארנסטו ארוונה גוסמן** (בספרדית: **Alexander Ernesto Aravena Guzmán**; נולד ב-6 בספטמבר 2002 בהואצ'ורבה שבצ'ילה) הוא כדורגלן צ'יליאני המשחק בעמדת קשר הכנף בקבוצת אוניברסידד קאתוליקה מליגת העל הצ'יליאנית ובנבחרת צ'ילה.

קריירת מועדונים
---------------

ארוונה גדל במחלקת הנוער של אוניברסידד קאתוליקה, ובשנת 2020 החל לשחק בקבוצה הבוגרת של המועדון במסגרת ליגת העל הצ'יליאנית. ב-16 בינואר 2022 הושאל לניובלנסה מליגת העל הצ'יליאנית, במדיה ערך 30 הופעות ליגה והבקיע 11 שערים.

קריירה בינלאומית
----------------

ב-27 במרץ 2023 ערך ארוונה את הופעת הבכורה שלו בנבחרת צ'ילה, בניצחון 3-2 על נבחרת פרגוואי במשחק ידידות.

תארים
-----

אוניברסידד קאתוליקה
* אליפות צ'ילה (2): 2020, 2021
* הסופר קאפ הצ'יליאני (2): 2020, 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלכסנדר ארוונה"**.
אלסיה מוזאו פארק
מוזיאון האקרופוליס החדש
אוניברסיטת פלורידה הבין לאומית
המגדל הכחול
**ברנרד טשומי** (באנגלית: **Bernard Tschumi**; נולד ב-25 בינואר 1944, בלוזאן, שווייץ) הוא אדריכל, סופר ומחנך, מזוהה בדרך כלל עם זרם הדה קונסטרוקטיביזם או פוסט מודרניזם. בנו של האדריכל השווייצרי הנודע ז'אן טשומי. טשומי גדל בציריך ובפריז, למד אדריכלות במכון הטכנולוגי של ציריך וסיים את לימודיו בשנת 1969. כיום טשומי פועל ומתגורר בציריך, פריז, וניו יורק.

מלבד עבודותיו האדריכליות, טשומי רכש לו מוניטין רב כתאורטיקן באמצעות כתביו ורשמיו. במהלך השנים פרסם טשומי מספר רב של ספרים השוטחים את משנתו ומתארים את יצירותיו.

קריירה
------

הפרויקט הבולט הראשון של טשומי היה פארק דה לה וילט בפריז, אשר בתכנונו זכה בתחרות בשנת 1983. זכייתו בתחרות אפשרה יישום של מחקר העיצוב והתאוריה. רצפים מרחביים ופרוגרמטיים בפארק שימשו לייצור אתרים המאפשרים פרקטיקה חברתית אלטרנטיבית וקוראים תיגר על ערכי השימוש הצפויים בדרך כלל בפארק עירוני גדול.

משנת 1988 עד 2003 שימש כדיקן של בית הספר ללימודי ארכיטקטורה, תכנון ושימור של אוניברסיטת קולומביה. מילא תפקידי הוראה באוניברסיטת פרינסטון, בקופר יוניון ועוד.

בשנת 1994 זכה בתחרות הרביעית לתכנון מוזיאון האקרופוליס החדש. המוזיאון נחנך בשנת 2009.

עבודות בולטות
-------------

* פארק דה לה וילט פריז.
* מוזיאון האקרופוליס החדש
* אלסיה מוזאו פארק, צרפת
* המגדל הכחול, ניו יורק
* בית הספר לאדריכלות באוניברסיטת פלורידה הבינלאומית

קישורים חיצוניים
----------------

* 

* אתר האינטרנט הרשמי של ברנרד טשומי (באנגלית ובצרפתית)
* אלסיה מוזיאו פארק, באתר מגלים מסלול
* מיכאל יעקובסון, סיבוב במוזיאון האקרופוליס החדש, באתר חלון אחורי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439544505171
* BIBSYS: 90279656
* BnF: cb12051794t (data)
* CANTIC: a11260294
* CiNii: DA01234404
* GND: 119011654
* ISNI: 0000 0001 2102 7438
* LCCN: n81152022
* LNB: 000050787
* NDL: 00516656
* NKC: jo2006346306
* NLA: 36556359
* NLP: a0000002819870
* NSK: 000241592
* NTA: 093245025
* RERO: 02-A003913546
* RKD: 237044
* SELIBR: 226786
* SNAC: w65d926f
* SUDOC: 032783353
* Trove: 1290457
* ULAN: 500022322
* VIAF: 84184458
* WorldCat: lccn-n81152022

 |
**בג'אג' אוטו** (**Bajaj Auto**) היא חברה הודית גדולה לייצור כלי רכב. זו החברה הגדולה ביותר בהודו, והרביעית בגודלה בעולם לייצור כלי רכב דו ותלת-גלגליים. מרכז החברה נמצא בפונה, מהאראשטרה ומפעלים נוספים בוואלוג' (ליד אוראנגאבד), אקורדי וצ'קאן (ליד פונה). בג'אג' מייצרת ומייצאת קטנועים, אופנועים וכלי רכב תלת גלגליים ("ריקשות").

ברשימת "Forbes Global 2000" המדרגת את 2000 החברות המובילות בעולם, דורגה בג'אג' בשנת 2005 במקום ה-1946.

בעשור האחרון השלימה החברה התפתחות מוצלחת מיצרן קטנועים בלבד ליצרן מגוון כלי רכב דו גלגליים, במיוחד לאחר הצגת מגוון אופנועים בשנים האחרונות.

יו"ר החברה הוא רהול בג'אג', שהונו האישי נאמד ביותר מ-1.5 מיליארד דולר.
דיווחים בעיתונות ההודית חוזים כי החברה תפוצל לשתיים תוך הפרדת עסקי הרכב מהקבוצה הפיננסית.

היסטוריה
--------

החברה נוסדה ב-29 בנובמבר 1945 בשם "Bachraj Trading Corporation Private Limited" שעסקה במכירת כלי רכב דו ותלת גלגליים שיובאו להודו. בשנת 1959 ניתן לה רישיון מממשלת הודו לייצר כלי רכב אלו מקומית, והיא הפכה לחברה ציבורית ב-1960. עשר שנים לאחר מכן יצא כלי הרכב ה-100,000 משערי מפעליה. בשנת 1977 כבר מכרה החברה 100,000 כלי רכב בשנה אחת. ב-1985 נפתח המפעל בוואלוג', ושנה לאחר מכן יצרה ומכרה החברה חצי מיליון כלי רכב בשנה אחת. בשנת 1995 הגיעו המכירות למיליון כלי רכב בשנה, והרכב ה-10 מיליון יצא משערי מפעליה.

בחודש נובמבר 2007 רכש הקונצרן נתח של 14.5 אחוזים מיצרנית האופנועים האוסטרית-KTM Sportmotocycles AG ושתי החברות חתמו על חוזה לשיתוף פעולה במסגרתו KTM תספק את הידע לייצור אופנועי 125 ו-250 סמ"ק מקוררי אוויר ובג'אג' תבצע את ההפצה והחדירה לשוק ההודי ולשווקים אסיאתיים נוספים. בדצמבר 2007 רכשה בג'אג' מניות KTM נוספות והרחיבה את השליטה ליותר מ-20 אחוזים.

### דגמים ושנת השקתם

* 1971 – רכב משא תלת גלגלי קטן
* 1972 – בג'אג' צ'יטאק. קטנוע ותיק ומצליח ביותר המבוסס על הוספה האיטלקית.
* 1976 – בג'אג' סופר
* 1977 – אוטו-ריקשה עם מנוע אחורי
* 1981 – בג'אג' M-50
* 1986 – בג'אג' M-80, קוואסאקי בג'אג' KB100
* 1990 – בג'אג' סאני
* 1991 – קוואסאקי בג'אג' 4S צ'מפיון
* 1994 – בג'אג' קלאסיק
* 1995 – בג'אג' סופר אקסל

ריקשה של בג'אג' הפועלת בג'קרטה, אינדונזיה
* 1997 – קוואסאקי בג'אג' בוקסר, אוטו-ריקשה בעלת מנוע דיזל אחורי
* 1998 – קוואסאקי בג'אג' קליבר, לג'נד, קטנוע הארבע פעימות הראשון בהודו, בג'אג' ספיריט
* 2000 – בג'אג' ספייר
* 2001 – אלימינייטור, פולסאר
* 2003 – קליבר115, בג'אג' ווינד 125, בג'אג' פולסאר
* 2004 – בג'אג' CT 100, בג'אג' צ'יטאק חדש עם מנוע 4 פעימות ותיבת הילוכים חדישה, בג'אג' דיסקבר DTS-i‏
* 2005 – בג'אג' וייב, בג'אג' אוונג'ר, בג'אג' דיסקבר
* 2006 – בג'אג' פלטינה
* 2007 – בג'אג' פולסר-200 (מקורר שמן), בג'אג' קריסטל,בג'אג' פולסר 220 DTS-Fi (הזרקת דלק)
* 2013 – בג'אג' קיוט – מכונית מיני, מנוע 1 צילינדרים

קישורים חיצוניים
----------------

ויקישיתוף מדיה וקבצים בנושא **בג'אג' אוטו** בוויקישיתוף
* 

* אתר האינטרנט הרשמי של בג'אג' אוטו
* בג'אג' אוטו, ברשת החברתית פייסבוק

* בג'אג' אוטו, ברשת החברתית אקס (טוויטר)

* בג'אג' אוטו, ברשת החברתית אינסטגרם

* בג'אג' אוטו, סרטונים בערוץ היוטיוב
חוף ים בדרום סיני
**נואיבה** הוא שיר ישראלי, אשר נכלל באלבומו של הזמר שלמה גרוניך צמר גפן מתוק, שיצא לאור בשנת 1982.

הפקה
----

השיר נכתב בשלהי שנות ה-70, בהשראת בילוי של גרוניך ושל אשתו באותה עת נירית ירון בחוף הים של נואיבה שבחצי האי סיני. דימויה של נואיבה בישראל באותה עת היה של אתר מפלט מהמסגרות הממסדיות, בייחוד לדור הצעיר. 

השיר מתאר מציאות פשוטה של בילוי אינטימי בשניים בחוף השקט והיפה. ירון כתבה את מילות השיר, שהולחנו על ידי גרוניך.

בסקירת האלבום "צמר גפן מתוק" באתר **רוק מתקדם** נכתב על השיר:

> 
> ...גרוניך... נשאר נאמן לגישתו ויורד לסיני, סוג של No Man's Land נוסח ישראל. שם הוא כתב עם אשתו, נירית ירון-גרוניך, את "נואיבה", ללא ספק שירו המצליח ביותר; הטקסט משקף את האופטימיות ביחסים בינו ובין נירית, ובמקביל מצליח להעביר בצורה טובה את הניתוק של סיני מן התרבות המערבית. גרוניך, כמו שלום חנוך של 'מחכים למשיח', מוצא משמעות לחייו רק בטבע, עם אישה, רצוי בלי בגדים, ובתוך צדפה.
> 
> 
> 
> 

השיר אכן היה לאחד משיריו הידועים והמוכרים ביותר של שלמה גרוניך.

קישורים חיצוניים
----------------

* סרטון השיר "נואיבה" באתר יוטיוב
* מילות השיר "נואיבה" באתר שירונט

הערות שוליים
------------

1. ↑  מקור: אתר רוק מתקדם.
**קונקורדנציה חדשה לתורה נביאים וכתובים** היא קונקורדנציה שחיבר אברהם אבן-שושן. היא מכילה את כל המילים המוזכרות בתנ"ך; בשפות עברית וארמית.

כשמה, היא הקונקורדנציה החדשה, נערכה במתכונת חדשה מורחבת לעומת הקונקורדנציות שקדמו לה.

הקונקורדנציה המקראית הראשונה חוברה על ידי הנזיר הדומיניקני הוגו קארו, וראתה אור כנראה בשנת 1244. זו הייתה קונקורדנציה של הוולגטה, וחוברה בלטינית.

הקונקורדנציה הראשונה בשפה העברית חוברה על ידי רבי יצחק נתן בן קלונימוס (אנ') באמצע המאה ה-15.

אברהם אבן-שושן סובר כי "גולת הכותרת של הקונקורדנציות העבריות בימינו היא בלי ספק הקונקורדנציה "היכל הקודש" של ד"ר שלמה מנדלקרן, שזכתה מאז הופעתה בשנת תרנ"ו 1896 לתפוצה רבה בעשרות מהדורות באירופה, בארצות הברית ובישראל. היא הייתה המקיפה ביותר בזמנה, והביאה את הפסוקים לפי סדרם בתנ"ך ולא על פי סדר הוולגאטה, כפי שהיה נהוג.

מהדורתה הראשונה של הקונקורדנציה החדשה ראתה אור בתשל"ז / 1977.

חידושיה העיקריים הם
* מפתח משמעים משוכלל בסמוך לכל מילה - ליד כל משמע של מילה מקראית צוינו מספרי הפסוקים המתאימים לאותו משמע.
* רשימת קרובים - "רשימה מרוכזת של מילים נרדפות וקרובות-משמע ליד ערכים רבים".
* מפתח הצירופים - ערוך בסדר האלפבית ליד רוב הערכים, מאפשר למצוא או "לאשש קיומו של צירוף לשוני".

היא כוללת את כל המילים בתנ"ך ואת כל המקומות המדויקים שבהן מילה מצויה, בספרי תורה, נביאים וכתובים. יתר על כן, היא מביאה את כל המקומות שמילה נזכרת, "בפסוקים השונים, על כל צירופיה והקשריה, צורותיה התקניות והחורגות, נטיותיה וכתיביה, ניקודה במחובר ובהפסק - הכל בתחום המסורה שבמקרא".

קישורים חיצוניים
----------------

* עידו אבינרי, הקונקורדנציה בהא הידיעה, מעריב, 8 באוגוסט 1980
* גד בן-עמי צרפתי, קונקורדנציה חדשה (סקירה), **לשוננו לעם** לא, תש"ם, עמ' 209–216

הערות שוליים
------------

1. ↑  אברהם אבן-שושן, מן ההקדמה למהדורה הראשונה, **קונקורדנציה חדשה**, הוצאת המלון החדש, 2000, עמ' לא.
2. ↑  אברהם אבן-שושן, **קונקורדנציה חדשה**, הוצאת המלון החדש, 2000, עמ' יא.
3. ↑  אברהם אבן-שושן, **קונקורדנציה חדשה**, הוצאת המלון החדש, 2000, עמ' יג.
4. ↑  אברהם אבן-שושן, **קונקורדנציה חדשה**, הוצאת המלון החדש, 2000, עמ' ז.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008916266405171
* VIAF: 8144160364960363680008
* WorldCat (עם VIAF): 8144160364960363680008

 |
הרב **סאסי מעתוק הכהן יהונתן** (1832–1905) רב ממשפחת כהן יהונתן, כונה בשם ה**מהרס"ך**.

ביוגרפיה
--------

נולד בשנת 1832, ולמד אצל מספר רבנים, מהם הרב יצחק צדיקא והרב מנחם מאזוז עד שהוסמך לרבנות. התגורר בג'רבה שבתוניסיה. כשגדל, הוא התמנה לדיין, ולעיתים קרובות הוא התווכח עם עמיתיו הדיינים בשאלות מרובות, שלהם לפעמים הדיינים האחרים לא מצאו תשובות. הוא היה אחד משלושת הדיינים המפורסמים ביותר בג'רבה, וכפי שהיה נהוג, הוא מינה בעת זקנתו דיין מקרוביו שהיה אמור לרשת אותו. הרב סאסי מעתוק מינה את בן אחיו, הרב ציון כהן יהונתן (מחבר "שערי ציון") לדיין במקומו. הרב סאסי מעתוק נפטר ביום שישי, ב-3 בנובמבר 1905. על מצבתו של רב סאסי מעתוק מופיע הספד בסגנון של קינה, שנכתב על ידי הרב משה כלפון כהן, אשר דאג להוציא לאור בדפוס חלק מכתבי-היד שלו.

תלמידיו
-------

* רבי משה זקן מאזוז

חיבוריו
-------

* **ברכת ה'** - ספר העוסק בתלמוד, על מסכת ברכות, מסכת ביצה, מסכת סוכה ומסכת שבת.
* **זכות יצחק** - ספר נוסף העוסק בתלמוד, על מסכת גיטין ומסכת נדרים.
* **שו"ת זרע דוד**

קישורים חיצוניים
----------------

* הערך "סאסי מעתוק הכהן יהונתן", באתר המכלול
* סאסי מעתוק הכהן יהונתן, באתר "החכם היומי"
**שלו מנשה** (נולד ב-23 במאי 1982) הוא כדורגלן עבר ישראלי ששיחק בעמדת הקשר.

קריירה
------

מנשה החל את קריירת המשחק במחלקת הנוער של עירוני ראשון לציון. את הופעת הבכורה שלו בבוגרים ערך בקבוצה בינואר 2001. מנשה שיחק בראשון לציון שנתיים נוספות, עד אשר עבר למכבי פתח תקווה עם פתיחת חלון ההעברות בינואר 2003, והיה שותף לזכייתה של הקבוצה בגביע הטוטו.

בקיץ 2004 עבר מנשה להפועל כפר סבא (ששיחקה בליגה השנייה, הליגה הלאומית), וכבר בעונתו הראשונה בקבוצה סיימה הקבוצה במקום הראשון ועלתה לליגת העל. הוא גם היה שותף להעפלתה של הפועל כפר סבא לגמר גביע הטוטו בעונת 2006/2007. לאחר אותה עונה עבר מנשה למכבי הרצליה, שירדה בסיום העונה לליגת המשנה.

בקיץ 2008 חתם מנשה על חוזה לשנתיים במכבי נתניה, לאחר שמאמן נתניה, לותר מתאוס, התרשם ממנו. בסך הכל שיחק מנשה שנתיים במכבי נתניה, וכבש במדיה 15 שערי ליגה.

ב-16 ביוני 2010 חתם בקבוצת בני יהודה תל אביב לשלוש שנים, ובמדי הקבוצה כבש בתקופה זו עשרה שערי ליגה.

לקראת עונת 2013/2014 חזר למכבי נתניה, לאחר שירדה לליגה הלאומית. בעונה זו הגיע עם הקבוצה לגמר גביע המדינה, והעפיל עמה בחזרה לליגת העל. לקראת עונת 2014/2015 החליטה הקבוצה לשחררו בעקבות פציעה, והוא לא שיחק עד תום העונה. ב-24 באוגוסט 2015 הודיע מנשה על פרישה ממשחק פעיל לאחר שלא הצליח להתגבר על פציעתו

לזכותו של מנשה ארבע הופעות בנבחרת הצעירה של ישראל.

אחותו היא שירה רודרמן.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt

הערות שוליים
------------

1. ↑  דנה בהט, ‏שלו מנשה חתם לשלוש שנים בבני יהודה, באתר ONE‏, 16 ביוני 2010
2. ↑  זאב גולדשמיט, שלו מנשה פורש מכדורגל בגיל 33, באתר ynet, 24 באוגוסט 2015
**פונטיאנוס** (בלטינית: **Pontianus**; מת ב-28 בספטמבר 235) היה אפיפיור על–פי הערכות מ-21 ביולי 230 ועד 28 בספטמבר 235.

על–פי ספר האפיפיורים, ה"ליבר פונטיפיקליס" נולד פונטיאנוס ברומא ושם אביו היה קלפורניוס. תיאור חייו נוצר על–ידי כותב במאה הרביעית, ובזכות הקרבה בזמן מעניק תיאור מדויק יותר של חייהם של האפיפיורים, ובכך יותר פרטים אודות פונטיאנוס מאשר על קודמיו. ההערכות לתקופת כהונתו שאובות מספר זה.

הקרע בכנסייה מול האנטי-אפיפיור היפוליטוס מרומא נמשך בזמן כהונתו. לפי הירונימוס הקדוש ורופינוס המצטט אותו התכנס בערך בשנת 231 או 232 סינוד (סנאט) שאישר את גינויו של אוריגנוס מאלכסנדריה על–ידי סינוד שנערך באלכסנדריה קודם לכן. אם אכן היה סינוד כזה, וספק אם כך היה, הרי שפונטיאנוס עמד ללא ספק בראשו.

בשנת 235, תחת שלטון הקיסר מקסימינוס התראקי, החלה רדיפה נגד ראשי הכנסייה, בהם פונטיאנוס. יחד עם היפוליטוס הוא גורש למכרות בסרדיניה. כדי לאפשר בחירת אפיפיור חדש, התפטר פונטיאנוס ב-28 בספטמבר 235, וליורשו נבחר אנטרוס. זאת הייתה הפעם הראשונה שבא האפיפיור התפטר מתפקידו. זמן קצר לפני או אחרי הדברים הללו התפייס היפוליטוס עם הכנסייה ברומא והקרע בכנסייה בא אל קיצו. לפי תיאור מעשי המרטירים שאינו מצוי עוד בידינו אך שימש את כותב ה"ליבר פונטיפיקליס" מת פונטיאנוס כתוצאה מהתנאים הקשים במכרות בסרדיניה. האפיפיור פביאנוס הביא את שרידיהם של פונטיאנוס והיפוליטוס לרומא. כתובת שנתגלתה בשנת 1909 מציינת את שמו ואת היותו אפיפיור ומרטיר: PONTIANOS, EPISK. MARTUR. התוספת "מרטוּר" היא מאוחרת ואינה חלק מן הכתובת המקורית.

קישורים חיצוניים
----------------

ויקישיתוף מדיה וקבצים בנושא **פונטיאנוס** בוויקישיתוף
* פונטיאנוס, באתר "Find a Grave" (באנגלית)
* פונטיאנוס, באתר אנציקלופדיה בריטניקה (באנגלית)

הערות שוליים
------------

1. ↑  "מכתבי הירונימוס" 33, פסקה 4"האנציקלופדיה הקתולית טוענת בטעות כי האסמכתא נמצאת במכתב 32, פסקה 5.
2. ↑  "אפולוגיה נגד הירונימוס", ספר שני, קטע 20

|  |  |  |
| --- | --- | --- |
| **הקודם**:**אורבנוס הראשון** | **אפיפיור(רשימת האפיפיורים)** | **הבא**:**אנטרוס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397419905171
* BNE: XX1290472
* GND: 119222817
* ISNI: 0000 0000 2011 0929
* LCCN: nb2007022914
* NKC: kup19980000078456
* VcBA: 495/28592
* VIAF: 816944
* WorldCat: lccn-nb2007022914

 |
**יזמים צעירים** ישראל הוא ארגון המפעיל פרויקטים העוסקים בחשיפתם של בני נוער בגילאי תיכון לעולם העסקים והיזמות, במסגרתם הם מתנסים בהקמת מיזם עסקי והפעלתו במשך שנת לימודים אחת, בליווי של מורים ומנחים עסקיים מתנדבים מהקהילה העסקית והאקדמיה, וכן נחשפים לתחומי ידע נוספים.

בתוכנית "עושים עסקים", בעזרת מנחים פדגוגים ומנחים עסקיים, מקימים בני הנוער למעשה חברה ועוסקים בניהולה השוטף - קביעת בעלי תפקידים, כתיבת תוכנית עסקית, גיוס הון ושיווק המוצר לקהל היעד.

יזמים צעירים ישראל J.A Israel
-----------------------------

הארגון שמפעיל את הפרויקט בישראל, ארגון יזמים צעירים ישראל, הוא ארגון ללא מטרות רווח שהוקם במתכונתו הנוכחית בשנת 1998 על ידי היו"ר אלה גליל. מנכ"לית הארגון היא יעל חן נחמן.

הארגון חבר בארגון-הגג הבינלאומי Joniur Achievement מארצות הברית שבו חברות, נכון לעשור השני של המאה ה-21, 102 מדינות.

בתום כל שנה עסקית, אשר בה הקבוצה מתגבשת, עובדת, מתכננת מוצר ומוכרת אותו, משתתפים חברי הקבוצה בתחרויות מחוזיות וארציות, כשבסופן נבחרת הקבוצה הטובה מכולן אשר נוסעת לתחרות בינלאומית בה היא מציגה את מוצרה.

קישורים חיצוניים
----------------

ויקישיתוף מדיה וקבצים בנושא **יזמים צעירים** בוויקישיתוף
* 

* אתר האינטרנט הרשמי של יזמים צעירים
* יזמים צעירים, ברשת החברתית פייסבוק

* יזמים צעירים, ברשת החברתית אקס (טוויטר)

* יזמים צעירים, ברשת החברתית אינסטגרם

* יזמים צעירים, סרטונים בערוץ היוטיוב
* אתר הבית של יזמים צעירים ישראל
* יזמים צעירים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 222028757
* WorldCat: viaf-222028757

 |
פירוש נוסף ערך זה עוסק בסרט הנפשה קצר שהופק על ידי וולט דיסני הפקות. אם התכוונתם למי שעוסק בספורט של טיפוס הרים, ראו מטפס הרים.

**מטפסי הרים** (באנגלית: **Alpine Climbers**) הוא סרט הנפשה קצר אמריקאי משנת 1936 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי דייוויד הנד, הועמד בפסטיבל הסרטים של ונציה שנה לאחר מכן. זהו הסרט הקצר ה-86 בסדרת סרטי "מיקי מאוס" שיצאו לאקרנים והשביעי באותה שנה.

עלילה
-----

מיקי מאוס, דונלד דאק ופלוטו יוצאים לטיפוס הרים בהרי האלפים. מיקי מוביל את השיירה, שר יודל ומטפס על קיר אנכי עם גרזן הקרח שלו, דונלד, קשור למיקי ומטפס אחריו גם, שר יחד עם מיקי בקולו הצורמני ופלוטו תלוי על קצה החבל. לאחר הטיפוס, החבורה מנצלת את ההזדמנות כדי לשוטט בהר. מיקי קושר את פלוטו לסלע ודונלד קוטף פרחי אדלווייס ונתקל בעז הרים צעירה האוכלת לו את הפרחים, מה שמרתיח מאוד את דונלד. מיקי מוצא קן של נשרים ולוקח משם את הביצים, בתקווה לאכול אותן מאוחר יותר. אך נקבת הנשר מופיע לפתע ותוקפת אותו. מיקי משליך עליה את הביצים, אשר בוקעות ברגע שפוגעות בה. בעוד הגוזלים שזה עתה בקעו תוקפים את מיקי, אחת הביצים נופלת על ראשו של פלוטו. הביצה עד מהרה נבקעת וממנה יוצא גוזל, גדול יותר מאחיו, ומתעלל ומתגרה בפלוטו עד שהאחרון נופל מההר, עם הסלט שאליו הוא קשור, ומוצא את עצמו קבור בשלג. כלב ההצלה מזן סן ברנרד, עם חבית אלכוהול תלויה על צווארו, יוצא ממלונתו, שעליה צלב אדום, ושולה את פלוטו הכחול מקור מבין השלג. הכלב האומלל מקבל אלכוהול כדי לחמם ולהחיות אותו, אך הוא משתכר ומתחנף לכלב ההצלה לעוד לגימה.

במרומי ההר, דונלד דולק אחרי העז הקטנה עד שהיא נכנסת למערה. דונלד נכנס אחריה ולאחר קרב קצר שולף מתוך המערה את האבא של של העז, שאינו שמח מהעובדה שדונלד מתעלל בצאצא שלו. דונלד מבין את מר גורלו ומעמיד פנים שלא כלום בעודו נמלט בנונשלנטיות. אבא עז נוגח בדונלד פעם אחר פעם, אך הברווז העקשן מחליט לנגוח חזרה, ואכן מצליח להביס את יריבו. מיקי, עדיין נאבק בגוזלים, משתמש בחבל שלו בתור לאסו ותופס את האם. לאחר כמה הרפתקאות באוויר, מיקי ודונלד, שנחלץ להצילו, מוצאים את עצמם מתרסקים על מלונתו של כלב ההצלה. השניים מגיחים משם רק בכדי לראות את פלוטו וחברו החדש שתויים ומייללים לאחר שריקנו את החבית.

דמויות ומדבבים
--------------

* מיקי מאוס – וולט דיסני
* דונלד דאק – קלרנס נאש
* פלוטו – פינטו קולביג

הסרט הופץ בישראל בדיבוב עברי, כשעל מלאכת הדיבוב הייתה אחראית שפרירה זכאי.

טריוויה
-------

* סרט זה כולל סצנה מפורסמת עם כלב הצלה מזן סן ברנרד בעל חבית סביב צווארו, מיתוס שמקורו מציורו המפורסם של האמן אדווין לנדסייר. הכלב שמופיע בסרט, שנוצר על ידי ג'ו גרנט, הופיע שוב בשלהי שנת 1936, בסרט הקצר "עוד חתלתולים" מסדרת סרטי "סימפוניות טיפשיות". לאחר מכן, הוא הפך ל**בוליבר**, כלב המחמד של דונלד דאק.
* נושא הסרט שאוב מחייו של וולט דיסני עצמו, שהיה מוקסם מהרי האלפים ובין השאר משווייץ.
* הסרט משמש בתור שלב במשחק הווידאו "Epic Mickey".

קישורים חיצוניים
----------------

* "מטפסי הרים", במסד הנתונים הקולנועיים IMDb (באנגלית)
* "מטפסי הרים", באתר AllMovie (באנגלית)
* "מטפסי הרים", במסד הנתונים הקולנועיים KinoPoisk (ברוסית)
נערה לובשת חותלות
פלמ"חניקיות לובשות חותלות בטיול לעין גדי, שנות ה-40 של המאה ה-20
מסדר סיום קורס קצינים בצה"ל, אוקטובר 1955, עת חותלות קנבס היו חלק ממדי צה"ל
**חותלות** הן פריטי לבוש שלובשים על הרגל. דמותן כשל שרוולים או גרביים ארוכים, ובדרך כלל הן מכסות את השוקיים אך לא את כפות הרגליים. חותלות יוצרו בתחילה מצמר, אך כיום ניתן למצוא גם חותלות עשויות כותנה, בד סינתטי או קטיפה.

רקדנים משתמשים בחותלות כדי לשמור על שרירי הרגליים שלהם חמים ולהימנע מהתכווצויות שרירים. בראשית שנות ה-80 הפכו החותלות לפריט אופנתי בקרב נשים, בהשראת סרטי ריקוד כ"תהילה" ו"פלאשדאנס".

בתקופת הפלמ"ח
-------------

החותלות (בלעז: פָּאטֶס או פט'ס) היו אחד מסימני ההיכר של הלבוש הפלמ"חניקי. נתיבה בן-יהודה הגדירה אותן כך: "פט'ס - חותלות מעל לנעליים, כדי לחזק את הרגל ולמנוע כניסת אבנים וקוצים לנעליים. בפלמ"ח לא הלכו מטר בלי פט'ס." (מתוך הספר "1948 - בין הספירות", עמ' 31).

כך סיפרה לוחמת הפלמ"ח רינה דותן, בסרט התיעודי "אחיותינו גיבורות התהילה":

> 
> מי שלבש חולצת חאקי עם כיס אחד, ידעו שהוא מהפלמ"ח ואם עוד היו לו פאטס, זה חותלות, זה היה עוד סימן.
> 
> 
> 
> — תמליל הסרט, באתר הפלמ"ח
>

ציוד סערה
---------

בשונה מהסוג האופנתי, חותלות משמשות גם בשילוב עם מכנסי סערה להגנה מפני כניסת מים ושלג בין הנעלים למכנסים. מקובל מאוד בקרב מטפסי הרים. נקרא באנגלית Gaiters.

יצירת חותלות
------------

בתקופות שונות נערות סרגו לעצמן חותלות מתאימות לכפפות, או לסוודרים. בעיתוני סריגה מופיעים לעיתים הוראות לסריגת חותלות מצמר או כותנה. בין הממחזרות בגדים יש רבות שמשתמשות בשרוולים של סוודרים ישנים והופכות אותם לחותלות.

קישורים חיצוניים
----------------

ויקישיתוף מדיה וקבצים בנושא **חותלות** בוויקישיתוף
* תמונת לוחם פלמ"ח הלובש חותלות, 1942, מתוך "אוצר תמונות הפלמ"ח"

הערות שוליים
------------

1. ↑  רוביק רוזנטל, מברג במגבת: סודות שפת הקשר הצה"לית, באתר ישראל היום, 11 במאי 2019
2. ↑  Easy DIY Transformation: Sweater - Leg Warmers, Instructables Craft (באנגלית)
**קני נגד ספני** (באנגלית: **Kenny vs. Spenny**) היא תוכנית מציאות קומית קנדית, הסובבת סביב שני חברים, קנת' "קני" הוץ וספנסר "ספני" רייס, המתחרים זה בזה בתחרויות שונות בארגונם.
כל פרק בסדרה מתאר בדרך כלל תחרות אחת. המפסיד בתחרות נאלץ לבצע מעשה משפיל לבחירתו של המנצח בסיום הפרק. הוץ ורייס הם יוצרי הסדרה, והוץ משמש גם כבמאי ומפיק הסדרה. 

שידור התוכנית החל במקור ברשת CBC, אולם בסתיו 2005 התוכנית עברה לכבלים.
התוכנית משודרת ברחבי העולם, לרבות בערוץ "טי וי 2 זולו" בדנמרק, "טי וי 6" בשוודיה, "צ'אלנג'" בבריטניה, "ערוץ הקומדיה" באוסטרליה, "סיק רדיקל" בפורטוגל ו"אקסטרה הוט" בישראל.

בשנים 2005 ו-2006 הייתה הסדרה מועמדת לפרס ה"ג'מיני", כקומדיה הקנדית הטובה ביותר. הסדרה זכתה בפרס "ורד הזהב" השווייצרי על היותה "הקומדיה הבינלאומית הטובה ביותר".

הפורמט של "קני נגד ספני" הוא הנמכר ביותר בתולדות הטלוויזיה הקנדית. "אד נגד ספנסר", גרסתה הבריטית של התוכנית, משודרת בערוץ "סקיי 1". כמו כן קיימת מקבילה גרמנית המבוססת על התוכנית, העונה לשם "אלטון נגד סיימון".

מהלך התוכנית
------------

כל פרק נפתח בהצהרה על מטרת התחרות.
חוקי התחרות נקבעים על ידי קני וספני, ולרוב קיימת שיטת שיפוט שנועדה להכתיר את המנצח והמפסיד.
בחלוף הזמן, נעשו החוקים וההגבלות מפורטים יותר, כדי למנוע ניסיונות חוזרים ונשנים של הצמד למצוא בהם "חורים" ולהפר אותם. חייהם האישיים של הצמד באים לידי ביטוי בפרקי התוכנית, לרבות חבריהם ובני משפחותיהם.
המנצח מטיל על המפסיד בתחרות לבצע משימה מבזה (המכונה בתוכנית כ"השפלה"). 

מרכיביה הקומיים העיקריים של התוכנית הם התחרויות המשונות, והניגוד החריף באישיויותיהם של קני וספני. ניגוד זה משפיע לרוב על האופן בו הם מתמודדים עם האתגר הגלום בתחרות.
הטקטיקה של קני מאופיינת לרוב בגישה נועזת יותר, לפיה "המטרה מקדשת את האמצעים" (לרבות רמאות).
אף על פי שלעיתים קני אינו מפר את חוקי התחרות, הוא תמיד מגלה נכונות "לכופף" אותם ומוצא דרך לבצע את המשימות המוטלות עליו באופן בלתי שגרתי. קני סבור כי לרוב אין הוא מסוגל לנצח בתחרות, אלא אם הוא משדל את ספני לפרוש ממנה.

לעומתו, ספני נוטה לציית באדיקות לחוקי התחרות ולערכי המוסר שלו.
לא זאת בלבד שספני שומר על החוק במובן הפורמלי, אלא גם על מה שמשתמע ממנו.
עם זאת, לעיתים מוצא ספני פרצות בחוקים המסייעות לו להביס את יריבו.
ספני מרבה ליפול קורבן למזימותיו של קני, ומגלה פרנויה שלעיתים מחבלת במאמציו שלו.
קני, מצידו, מנצל את החששות של ספני לטובתו.

התוכנית מתרכזת יותר בשאלה "כיצד כל מתמודד ינסה לנצח בתחרות" ופחות בשאלה "מי ינצח".
ולראיה ניתן לראות כי לפעמים המפסיד בתחרות איננו המפסיד הטכני, אלא הפסיד בה משום שלא היה מודע לחוקים שהופרו על ידי יריבו. 

קני מנצל לעיתים את מעמדו כמפיק התוכנית כדי לאיים על אנשי הצוות שיסייעו לו, או יחבלו במאמציו של ספני. נראה, כי לעיתים לקני יש שליטה רבה יותר על התחרות בשל מעמדו. לעיתים נדמה כי בפרקיה הראשונים של הסדרה הוצג קני באור מחמיא יותר לעומת ספני. ברוח זו, נראה שהתוכנית נוטה להעדיף את הרמאות על פני ערכי היושר. נראה כי הגורם לכך נעוץ בעובדה שברוב פרקי התוכנית קני זוכה לזמן מסך רב יותר ונוטה לתפקד כמנחה, או דובר התחרות.

קישורים חיצוניים
----------------

* 

* אתר האינטרנט הרשמי של קני נגד ספני

* "קני נגד ספני", במסד הנתונים הקולנועיים IMDb (באנגלית)

* "קני נגד ספני", באתר Metacritic (באנגלית)

* "קני נגד ספני", במסד הנתונים הקולנועיים KinoPoisk (ברוסית)
**שמואל לעף** (בהונגרית: **Lőw Sámuel**; פאפה, 11 בספטמבר , 1846 – בודפשט, 19 בספטמבר 1936)  היה רופא יהודי-הונגרי, מומחה ברפואה פנימית, בלנאולוג. הוא בנו של לאופולד לעף הרב הראשי של סגד. אחיו היו ויליאם לוב שהיגר מהונגריה לארצות הברית והיה עורך דין אמריקאי, עיתונאי, וכן עורך הדין טוביאש לעף. הוא היה אחיו מצד אביו בלבד של הרב הראשי לעתיד של סדש עמנואל לעף ודוד של טיבור לעף שהיה שופט, נשיא בית המשפט לערעורים וסופר משפטי.

ביוגרפיה
--------

שמואל לעף נולד כבנם השלישי של הרב הראשי לאופולד לעף ושל לאונטין שוואב. הוא השלים את לימודיו התיכוניים בסגד, ולאחר מכן המשיך את לימודיו באוניברסיטת וינה, שם קיבל תואר דוקטור לרפואה ב-1871. שמואל לעף התיישב בבודפשט ב-1873. משנת 1876 עבד במשך שני עשורים כעורך הראשי של "Pester medizinisch-chirurgische Presse". הוא כתב מספר עבודות מחקר בעיקר בנושאי בריאות הציבור. הוא היה נשיא "האגודה הרפואית של בודפשט". ועבד גם כרופא הראשי של "חברת הביטוח הכללית ההונגרית הראשונה" (Első Magyar Általános Biztosító Társaság). אחרי 1891 ערך את השנתון של "האגודה הבלנאולוגית של מדינות הכתר הקדוש ההונגרי" (Magyar Szent Korona Országai Balneológiai Egyesület). בשנת 1893 הוא הפך לחבר ב"מועצה הרפואית הלאומית לבריאות הציבור" (Országos Közegészségügyi Orvosi Tanács) למשך כל ימי חייו. בשנת 1895 נבחר לנשיא "האגודה לסיוע רפואי בבודפשט" (Budapesti Orvosi Segélyegylet). הוא השתתף בהקמת "האגודה הבלנאולוגית הלאומית" (Országos Balneológiai Egyesület) ושימש כמזכיר הכללי של האגודה במשך שנים רבות. ב-27 באוגוסט 1898 קיבל את צלב האבירים של מסדר פרנץ יוזף. מגיל צעיר מילא תפקיד משמעותי בחיים הציבוריים היהודיים בבודפשט. הוא היה המנהל כל בתי החולים של הקהילה היהודית של פשט והיה חבר בגוף הייצוגי של הקהילה. שמואל לעף הובא למנוחות בבית הקברות היהודי ברחוב קוזמה בבודפשט.

חייו הפרטיים
------------

אשתו הייתה לאוני שוורץ.

עבודותיו
--------

* סודיות רפואית מנקודת המבט של ביטוח חיים (בודפשט, 1897)
* על הלשכות הרפואיות (בהונגרית ובגרמנית, בודפשט, 1900)

לקריאה נוספת
------------

* לקסיקון יהודי הונגרי. עורך פטר אויווארי. 1929. עמ' 544. גישה מקוונת
* יוז'ף סיניאי: חייהם ויצירותיהם של סופרים הונגרים. בודפשט, 1891-1914. גישה מקוונת

קישורים חיצוניים
----------------

* שמואל לעף, באתר "Find a Grave" (באנגלית)

הערות שוליים
------------

1. ↑  Gyászjelentése (1936. szeptember 22.) Esti Kurir, 14. évfolyam, 217. szám, 8. oldal
2. ↑  "Halotti bejegyzése a Budapest VI. kerületi polgári halotti akv. 1481/1936. folyószáma alatt".
**ג'ק סווינג חדש** או סווינגביט הוא ז'אנר מיזוג שהפיץ טדי ריילי והפך למאוד פופולרי בשנות השמונים המאוחרות עד לאמצע שנות התשעים.
השפעתו, ביחד עם ההיפ-הופ, חילחלה לתרבות הפופ והפכה לצליל המוחלט של סצנת המועדונים השחורה שהומצאה בניו יורק. הסגנון, משלב את המקצב, דגימות וטכניקות הפקה של היפ הופ ודאנס-פופ ביחד עם הקול העכשווי העירוני של הרית'ם אנד בלוז.
הקול של ה*ג'ק סווינג החדש* בא מתוך מקצב נענוע של ההיפ הופ שנוצר על ידי מכונת תופים ודגימות חומרה, שהיו פופולריים במהלך תור הזהב של ההיפ הופ, עם שירת רית'ם אנד בלוז בסגנון עכשווי.

את המונח *ג'ק סווינג חדש* טבע הסופר ויוצר הסרטים בארי מייקל קופר בכתבת שער שהתפרסמה ב"וויליג' וויס".

השפעה
-----

אמנים רבים הושפעו מסגנון ה**ג'ק סווינג החדש** דוגמת בובי בראון וניו קידס און דה בלוק.

אלבום ה**ג'ק סווינג החדש** המצליח ביותר הוא Dangerous של הזמר מייקל ג'קסון אשר נמכר בלמעלה מ-32 מיליון עותקים.

השירים הבולטים
--------------

שירים רבים עם אלמנטים של *ג'ק סווינג חדש* ורית'ם אנד בלוז הגיעו לעשרת הגדולים של מצעד הרית'ם אנד בלוז של הבילבורד האמריקאי או לעשרת הגדולים של מצעד US top 100 במהלך סוף שנות השמונים ותחילת שנות התשעים.

בין השירים הבולטים ניתן למצוא את "Don't Be Cruel" של בובי בראון, "It's Just the Way That You Love Me" של פאולה עבדול, "Miss You Much" ו-"Love Will Never Do Without You" של ג'נט ג'קסון, "Remember The Time" של מייקל ג'קסון, "Word Is Out" של קיילי מינוג, "Erotica" ו-"Fever" של מדונה.

קישורים חיצוניים
----------------

* מוזיקאים אפרו-אמריקנים, דף שער בספרייה הלאומית

הערות שוליים
------------

1. ↑  New jack swing - Britannica Online Encyclopedia
2. ↑  ""Teddy Riley's New Jack Swing (Harlem Gangsters Raise a Genius)"".
3. ↑  "Michael Jackson's Life & Legacy: The Eccentric King Of Pop (1986-1999)". *MTV*. 2010-07-06. נבדק ב-2011-01-21.
4. ↑  Music - The Sound - Kylie: Revisited #4: 'Let's Get To It' - Digital Spy

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292922005171
* BnF: cb124042924 (data)
* LCCN: sh85001872

 |